Terített asztal várta a felvonuló lovasokat Kámban
A MozduljunKám Egyesület szüreti mulatságot szervezett a hét végén közösen az önkéntes tűzoltókkal, a Tündérkert Faluszépítő Egyesülettel és a Kámi Önkormányzattal.
Sokan beöltöztek, felvonultak, köztük a Klapka György Lovas Polgárőr és Hagyományőrző Egyesület, valamint az alsóújlaki Lovaspanzió lovai, melyeket Wagner László már 26 éve rendelkezésre bocsát. A faluban a menetet zene és énekszó kísérte, cserébe pedig sok helyen terített asztalkák várták a jókedvű társaságot. Több helyen táncra perdültek a felvonulók és koccintottak a gazdák egészségére. A Bezerédy-kertbe való megérkezés után aki akart, lovagolhatott, és Simonka Fecó csikósbemutatóját is megtekinthette. Este élőzenés bál várta a táncolni vágyókat. Civil/Tüskés Ida